Pravoslavna ohridska arhiepiskopija

**Pravoslavna ohridska arhiepiskopija** () je autonomna crkva u Severnoj Makedoniji pod jurisdikcijom Srpske pravoslavne crkve. To je jedina kanonski priznata pravoslavna crkva u Severnoj Makedoniji.

## Zabrana registracije

Pravoslavnoj ohridskoj arhiepiskopiji je zabranjeno da se registruje od strane Makedonske državne komisije za religiju pod osnovom da je moguće registrovati samo jednu za svaku konfesiju, a i ime se ne razlikuje od Makedonske pravoslavne crkve — Ohridske arhiepiskopije. Makedonska pravoslavna crkva, nastala unilateralnom deklaracijom o autokefalnosti 1967. godine, priznata je samo od strane Državne religijske komisije Republike Makedonije, ali ni od jedne kanonske pravoslavne crkve.

## Osnivanje

U pokušaju da se obnovi kanonski status i priznanje ostalih pravoslavnih crkava, Makedonska pravoslavna crkva pregovarala je sa Srpskom pravoslavnom crkvom, i pregovori su doveli do eventualnog dogovora potpisanog u Nišu u junu 2002. godine, poznatog kao Niški sporazum. Sporazum je potpisan od episkopa dve delegacije. Međutim, episkopi Makedonske pravoslavne crkve su bili žestoko kritikovani za potpisivanje, i pored toga što su na početku probali da brane sporazum, Sinod MPC je odbio sporazum.

Nakon toga je Pećka patrijaršija pozvala sve episkope, monahe i vernike da uđu u duhovno jedinstvo sa Srpskom pravoslavnom crkvom. Jovan Vraniškovski, mitropolit Velesa i Povardarja i svi sveštenici Velesa prihvatili su poziv, i svi su potpisali sporazum.

Dana 23. septembra 2002, mitropolit Jovan je postavljen za egzarha svih teritorija Ohridske arhiepiskopije od strane SPC. Dana 25. decembra 2003, izabran je za predsedavajućeg Svetog sinoda Pravoslavne ohridske arhiepiskopije, nakon njegovog konstituisanja.

Dana 24. maja 2005, Pećka patrijaršija je potvrdila, da je on arhiepiskop ohridski i mitropolit skopski prema Niškom sporazumu. Istoga dana, pojavilo se saopštenje patrijarha i skupštine  sa arhiepiskopom Jovanom kao predsednikom Svetog sinoda episkopata.

## Struktura

Godine 2009, Pravoslavna ohridska arhiepiskopija se sastojala od jednog mitropolita, dva episkopa i jednog vikarnog episkopa.

Episkopije na teritoriji Repubike Makedonije:
# Mitropolija skopska — arhiepiskop Jovan VI;
# Episkopija prespansko-pelagonijska — upražnjeno;
# Episkopija bregalnička — episkop Marko (Kimev);
# Episkopija debarsko-kičevska — upražnjeno;
# Episkopija pološko-kumanovska — episkop Joakim (Jovčevski);
# Episkopija veleško-povardarska — upražnjeno;
# Episkopija strumička — David (Ninov).

Sveti sinod je konstituisan 23. decembra 2003. godine u manastiru Sv. Jovana Hrizostoma. Trenutni članovi Sinoda su:
* Arhiepiskop ohridski i mitropolit skopski Jovan (Vraniškovski);
* Episkop pološko-kumanovski Joakim (Jovčevski);
* Episkop bregalnički Marko (Kimev);
* Episkop stobijski David (Ninov).

Arhiepiskopija koristi crkveni staroslovenski jezik.

## Reference

## Vanjske veze
* Zvanična stranica Pravoslavne ohridske arhiepiskopije
* Čija je ohridska episkopija („NIN“, 19. jun 2003)
* Forum 18
* Institute for War and Peace Reporting
* FreeArchbishop.com
* Ecumenical Patriarchate
* Patriarchia.ru
* Church of Greece 
* The Orthodox Word
* Makedonija: Samo kanonska crkva bez hrama („Večernje novosti“, 8. januar 2012)